Woman beats up taxi driver, video goes viral | ଯୁବତୀ ଜଣକ ଟ୍ୟାକ୍ସି ଡ୍ରାଇଭରକୁ ତା' ସାର୍ଟର କଲାର୍ ଧରି ଖୁବ୍ ପିଟୁଥିବା ଦେଖାଯାଇଥିଲା । ଯୁବକ ଦୁଇ ଜଣଙ୍କୁ ପୋଲିସ ଗିରଫ କରି କୋର୍ଟ ଚାଲାଣ ତ କଲା, ହେଲେ ଦିନକ ପରେ ଯୁବତୀଙ୍କ ପାଇଁ ଅଡୁଆ ଆରମ୍ଭ ହୋଇଥିଲା ।
Share this:
ଲକ୍ଷ୍ନୌଃ ରାସ୍ତା ଉପରେ ଜଣେ ଯୁବତୀ ଜଣେ ଟ୍ୟାକ୍ସି ଡ୍ରାଇଭରକୁ ତା' ସାର୍ଟର କଲାର୍ ଧରି ଖୁବ୍ ପିଟୁଥିବାର ଏକ ଭିଡିଓ ଏବେ ସୋସିଆଲ ମିଡି଼ଆରେ (social media) ଭାଇରାଲ ହେବାରେ ଲାଗିଛି । ଏଥିରେ ଯୁବତୀ ଜଣକ ମଝି ରାସ୍ତାରେ ଗୋଟିଏ ପରେ ଗୋଟିଏ ଚାପୁଡ଼ା ସେହି ଯୁବକକୁ ମାରୁଥିବା ଦେଖାଯାଇଛି (woman slaps taxi driver) । ଏହି ଘଟଣା ଉତ୍ତର ପ୍ରଦେଶର ରାଜଧାନୀ ଲକ୍ଷ୍ନୌରେ ଜୁଲାଇ ୩୧ ତାରିଖ ରାତିରେ ଘଟିଥିବା ଜଣାପଡ଼ିଛି ।
ଲକ୍ଷ୍ନୌର କୃଷ୍ଣନଗର କୋତୱାଲୀ ଅଞ୍ଚଳରେ ସେହି ଯୁବକ ଚଳାଉଥିବା ଟ୍ୟାକ୍ସି ଏହି ଯୁବତୀଙ୍କୁ ଧକ୍କା ମାରିଛି ବୋଲି କହି ସେ ମଝି ରାସ୍ତାରେ କାର୍ ଡ୍ରାଇଭରକୁ ପିଟିବା ଆରମ୍ଭ କରିଥିଲେ । କେହି ଜଣେ ଏହି ଦୃଶ୍ୟର ଭିଡିଓ ନିଜ ମୋବାଇଲ୍ ଫୋନରେ ରେକର୍ଡ଼ କରିବା ପରେ ତାହା ଭାଇରାଲ୍ ହୋଇଥିଲା । ଭିଡିଓରେ ଦେଖାଯାଇଛି ଯେ ଟ୍ୟାକ୍ସି ଡ୍ରାଇଭର୍ ସହିତ ଥିବା ଜଣେ ଯୁବକକୁ ବି ଏହି ଯୁବତୀ ଜୋର୍ ଚାପୁଡ଼ା ମାରୁଥିଲେ ।
ଏହି ଘଟଣା କାରଣରୁ ସେହି ରାସ୍ତାରେ କିଛି ସମୟ ପାଇଁ ଯାତାୟାତ କମି ଯାଇଥିଲା ଓ ଜାମ୍ ହୋଇଥିଲା । ଛକ ନିକଟରେ ମୁତୟନ ହୋଇଥିବା ପୋଲିସ କର୍ମଚାରୀମାନେ ମଧ୍ୟ ଯୁବତୀ ଜଣଙ୍କ ଗରମ ହାବଭାବ ଦେଖିବା ପରେ ତାଙ୍କ ପାଖକୁ ଯିବାକୁ ସାହସ କରିପାରି ନ ଥିଲେ ।
ପୋଲିସଠାରୁ ମିଳିଥିବା ସୂଚନା ଅନୁସାରେ ଯୁବତୀ କହିଥିଲେ ଯେ କାରରେ ଯାଉଥିବା ଯୁବକମାନେ ତାଙ୍କୁ ଧକ୍କା ମାରିଥିଲେ ।ଏଥିରେ ରାଗି ଯାଇ ଯୁବତୀ ଜଣକ ଅଭିଯୁକ୍ତ ଡ୍ରାଇଭରକୁ କାର୍ ଭିତରୁ ଟାଣି ଆଣି ପିଟିବା ଆରମ୍ଭ କରିଥିଲେ । ଡ୍ରାଇଭରର ସାଥୀ ତାକୁ ରକ୍ଷା କରିବା ପାଇଁ ବାହାରକୁ ଆସିଥିଲେ ବି ଯୁବତୀ ତାକୁ ପିଟିପିଟି ଘାୟଲ୍ କରିଥିଲେ । ଏହି ସମୟରେ ଘଟଣା କ'ଣ ହୋଇଛି କେହି କିଛି ବୁଝିପାରି ନ ଥିଲେ ।
ଏଇଠି ଦେଖନ୍ତୁ ସେହି ଭାଇରାଲ୍ ଭିଡିଓଃ
ଶେଷରେ ଏପରି ମାଡ଼ ମାରୁଥିବା ଏକଲା ଯୁବତୀଙ୍କୁ ଦେଖି କିଛି ଦୂରରେ ଠିଆ ହୋଇଥିବା ଟ୍ରାଫିକ୍ କନଷ୍ଟେବଳ ସେଠାରେ ଆସି ପହଞ୍ଚିଥିଲେ। କିନ୍ତୁ ଏଥିରେ ହସ୍ତକ୍ଷେପ କରିବା ପରିବର୍ତ୍ତେ ସେ ଦର୍ଶକ ସାଜି ରହିଥିବା ଦେଖାୟାଇଥିଲା ।
ପୋଲିସ ଉଭୟ ସେହି ଯୁବତୀ ଓ ତାଙ୍କଠାରୁ ମାଡ଼ ଖାଇଥିବା ଦୁଇ ଜଣ ଯୁବକଙ୍କୁ ଥାନାକୁ ଆଣିଥିଲା । ସାରା ଘଟଣାର ବିବରଣୀ ଜାଣିବା ପରେ ପୋଲିସ ସେହି ଦୁଇ ଜଣ ଯୁବକଙ୍କ ବିରୋଧରେ ଅଣାୟତ୍ତ ହୋଇ କାର୍ ଚାଳନା କରୁଥିବା ଅଭିଯୋଗରେ ଏକ ମାମଲା ରୁଜୁ କରିଥିଲା ଓ ସେମାନଙଅକୁ କୋର୍ଟ ଚାଲାମ କରିଥିଲା । ଯୁବତୀଙ୍କୁ ପୋଲିସ କାହାକୁ ମାଡ଼ ନ ମାରିବା ଉପଦେଶ ଦେଇ ଥାନାରୁ ଛାଡ଼ି ଦେଇଥିଲା । ଏହି ଘଟଣା ପରେ ଉକ୍ତ ଅଞ୍ଚଳରେ ସାମାନ୍ୟ ଉତ୍ତେଜନା ଓ ଅନେକ ଚର୍ଚ୍ଚା ଆରମ୍ଭ ହୋଇଥିଲା ।
କିନ୍ତୁ ତା' ପର ଦିନ ପୋଲିସ ସେହି ଯୁବତୀଙ୍କ ବିରୁଦ୍ଧରେ ଏକ ମାମଲା ବି ରୁଜୁ କରିଥିଲା । ଯୁବତୀଙ୍କ ବିରୁଦ୍ଧରେ ସେହି ଯୁବକ ଦ୍ୱୟଙ୍କଠାରୁ ୬,୦୦୦ ଟଙ୍କା ଲୁଟିନେବା ଓ ସେମାନଙ୍କ ମୋବାଇଲ୍ ଫୋନ୍ ଭାଙ୍ଗିବା ଅଭିଯୋଗରେ ଏକ ମାମଲା ପଞ୍ଜିକୃତ ହୋଇଥିଲା । ପୀଡି଼ତ ଯୁବକ ସାଦତ ଅଲି ସିଦ୍ଦିକି ଯୁବତୀଙ୍କ ବିରୁଦ୍ଧରେ ଏକ ଏଫ୍.ଆଇ.ଆର୍. ଦାଖଲ କରିଥିଲେ ।
"ଆଇ.ପି.ସି.ର ଦଫା ୩୯୪ ଓ ୪୨୭ ଅନୁଯାୟୀ ଚାପୁଡ଼ା ମାରିଥିବା ଯୁବତଙ୍କ ବିରୁଦ୍ଧରେ ଏକ ମାମଲା ରୁଜୁ କରାଯାଇଛି । ଘଟଣାର ସିସିଟିଭି ଫୁଟେଜ୍ ବି ସାମ୍ନାକୁ ଆସିଛି । ଏଥିରେ ସ୍ପଷ୍ଟ ଜଣାପଡୁଛି ଯେ ଝିଅଟି ରାସ୍ତା ପାର କରୁଥିବା ବେଳେ କାରଟି ତା' ସାମନାକୁ ଆସିଥିଲା, କିନ୍ତୁ ତା' ଦେହରେ ବାଜି ନ ଥିଲା । ହେଲେ ସେ ଏତେ ଉତ୍କ୍ଷୀପ୍ତ ହୋଇ ଯୁବକ ଦୁଇ ଜଣଙ୍କୁ ପିଟିବା ଆରମ୍ଭ କରିଥିଲା," କହିଛନ୍ତି ଜଣେ ପୋଲିସ ଅଧିକାରୀ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
